Kitöltendő 3 példányban! Iktatószám: …..………….

MEGBÍZÁSI SZERZŐDÉS

amely létrejött egyrészről

Név: **Állatorvostudományi Egyetem**

Székhely: 1078 Budapest, István u. 2.

Intézményi azonosító: FI 21261

Adószám: 19253268-2-42

Statisztikai számjel: 19253268-8542-563-01

Bankszámlaszám: 11784009-22232496-00000000

Képviseli: **Dr. Németh Tibor klinikai rektorhelyettes**

Teljesítésigazolásra jogosult: **Dr. Németh Tibor klinikai rektorhelyettes**

Kapcsolattartó neve, elérhetősége: **Horváthné Csapó Tímea, csapo.timea@univet.hu**

mint Megbízó (a továbbiakban: **Megbízó**)

másrészről

Név: **………………….**

Lakcím: **………………….**

Adóazonosító jel / Adószám: **………………….**

Bankszámlaszám, Bank neve: **………………….**

Elérhetőség (telefon, e-mail): **………………….**

Születési név: **………………….**

Anyja neve: **………………….**

Szül. hely, szül. idő: **………………….**

Állampolgárság: **………………….**

TAJ szám: **………………….**

Legmagasabb iskolai végzettség: **………………….**

Szakképzettség: **………………….**

Oklevél száma: **………………….**

mint Megbízott (a továbbiakban: **Megbízott**) (a továbbiakban együtt: **Felek**) között alulírott napon és helyen az alábbi feltételek szerint.

Jelen megbízási szerződés alapján a Megbízott a Megbízó által rábízott feladat ellátására, a megbízó a megbízási díj megfizetésére köteles a jelen Szerződésben foglalt feltételek szerint.

1. **SZERZŐDÉS TÁRGYA**
   1. A jelen szerződés aláírásával a Megbízó megbízza, a Megbízott pedig a megbízást elfogadja az alábbi feladat(ok) elvégzésére:

**11. gyakorlati félévben résztvevő állatorvos szakos hallgatók angol/magyar nyelvű szakmai gyakorlatának megtartása.**

**Hallgatói létszám: ………………… fő**

1. **SZERZŐDÉS IDŐTARTAMA**
   1. A Felek rögzítik, hogy Megbízott az 1. pontban meghatározott feladatot **………………… napjától ………………… napjáig** köteles ellátni.

**3. MEGBÍZÁSI DÍJ ÖSSZEGE**

1. 3.1 A Megbízottat jelen szerződésben meghatározott feladatok ellátásáért **………………… Ft/hét/hallgató díjra jogosult,** előreláthatólag **bruttó …………………** megbízási díj illeti meg.
2. **MEGBÍZÁSI DÍJ RÉSZLETSZABÁLYAI**
   1. Megbízó tájékoztatja megbízottat, hogy a megbízási díj bruttó összegben került meghatározásra. Amennyiben megbízott adószámmal rendelkező adóalany és az általa végzett gazdasági tevékenység a 2007. évi CXXVII. törvény - az általános forgalmi adóról alapján nem élvez mentességet az itt feltüntetett összeg alatt az általános forgalmi adót tartalmazó összeget jelenti. Mentesség esetén a jelen szerződésben feltüntetett összeg az Áfa mentes értéknek felel meg.
   2. Amennyiben a megbízott adóazonosítóval vagy adószámmal rendelkező magánszemély a megbízó - mint kifizető – az általa juttatott önálló tevékenységből származó bevételből az 1995. évi CXVII. törvény – a személyi jövedelemadóról 46. § (3) bekezdése alapján adóelőleget köteles megállapítani. A jelen pontban meghatározott összeg a tevékenység bevétele, amelyből a megbízott nyilatkozata alapján kerül megállapításra a levont adó/járulék-előleg.
   3. Megbízó jogosult a megbízási díjat résztevékenységenként, tételesen meghatározni. Amennyiben Megbízó a megbízási díjat külön okiratban meghatározza, abban az esetben megbízott tudomásul veszi, hogy a jelen szerződésbe foglalt megbízási díj összege csupán tájékoztató jellegű. Megbízott megbízási díjra a Megbízó által külön okiratban, tételesen, előre meghatározott mértékű összegben jogosult, amely okirat jelen Szerződés elválaszthatatlan részét képezi. A külön okiratban foglalt megbízási díj összege a jelen Szerződésben meghatározott megbízási díj összegét nem haladja meg. Amennyiben a külön okiratban meghatározott megbízási díj összege magasabb, mint a jelen Szerződésben meghatározott megbízási díj összege, úgy Megbízott legfeljebb a jelen Szerződésben foglalt megbízási díj követelésére jogosult, kivéve, ha Megbízó a különbözet teljesítését teljesítésigazolás útján igazolja.
   4. Megbízott megbízási díjra a ténylegesen ellátott és Megbízó által leigazolt mennyiségű tevékenysége után jogosult részben, vagy egészben.
   5. Amennyiben Megbízott a ténylegesen ellátott és Megbízó által leigazolt mennyiségű tevékenysége alapján a jelen Szerződésben vagy annak mellékletében meghatározott megbízási díjnál alacsonyabb összegű megbízási díjra lenne jogosult, Megbízó annak összegét a felé fennálló bármely követelésbe, követelésekbe beszámíthatja, abból levonhatja. Ha a különbözet beszámítással, levonással nem lenne teljesíthető, Megbízott köteles annak összegét Megbízónak a felszólítását követő 8 napon belül megfizetni.
   6. Megbízó jogosult részben vagy egészben a megbízási díj előlegként történő megfizetésére is.
   7. Felek megállapodnak, hogy a megbízási díj a Megbízottnak a jelen szerződés teljesítésével kapcsolatban felmerülő valamennyi költségét magában foglalja, erre tekintettel költségtérítés, illetve egyéb díj nem illeti meg Megbízottat, melyet tudomásul vesz.
3. **TELJESÍTÉSIGAZOLÁS ÉS KIFIZETÉS**
   1. Amennyiben Megbízott **természetes személy**, rá az alábbi rendelkezések vonatkoznak:
4. Amennyiben Megbízott szerződésszerűen teljesített, Megbízó képviseletében a teljesítésigazolásra jogosult személy **teljesítési igazolást** állít ki.
5. Megbízó a teljesítésigazolás aláírásával egyidejűleg megállapítja és igazolja, hogy a Megbízott a jelen szerződésben meghatározott feladatot részben, vagy egészben teljesítette.
6. Amennyiben a Megbízott nem szerződésszerűen teljesít, a Megbízó megtagadhatja a teljesítésigazolás kiállítását és a megbízási díj kifizetését.
7. Megbízó a hibátlan tartalmú teljesítés igazolás, adószámos magánszemély esetén számla kézhezvételét követő **harminc (30) napon belül** köteles megfizetni a megbízási díjat a Megbízott bankszámlájára történő utalással.
8. **FELEK JOGAI ÉS KÖTELEZETTSÉGEI**
   1. Megbízott jelen szerződés aláírásával egyidejűleg kijelenti, hogy maga, vagy képviselője, Megbízó írásbeli hozzájárulása esetén megbízottja büntetlen előéletű és nem áll a tevékenység folytatását kizáró foglalkozástól eltiltás hatálya alatt, amelyre a jelen megbízási jogviszony irányul, illetve a jelen szerződésben rögzített feladatok ellátásához megfelelő szakértelemmel és végzettséggel rendelkezik.
   2. Megbízott a tevékenységét a Megbízó által meghatározott időpontokban és helyszínen, a Megbízó által meghatározott feltételek szerint, Megbízott saját eszközeinek igénybevételével köteles ellátni. Megbízó jogosult Megbízott tevékenysége ellátására saját eszközt biztosítani, amely esetben azt köteles igénybe venni.
   3. A Megbízott tevékenységét a Megbízó belső szabályzatai alapján köteles teljesíteni. Megbízó tájékoztatja Megbízottat, hogy belső szabályzatai -korlátozottan - elérhetőek a [www.univet.hu](http://www.univet.hu) weboldalon is. Megbízott kijelenti, hogy Megbízó belső szabályzatainak tartalmát jelen Szerződés aláírását megelőzően maradéktalanul megismerte. Megbízott a tevékenysége ellátása során annak módját önállóan jogosult meghatározni, arra a megbízótól utasítást nem fogad el. Felek megállapodnak továbbá, hogy Megbízott a jelen szerződés keretében ellátott tevékenysége során nem tagozódik be a Megbízó munkaszervezetébe.
   4. Megbízott feladatait személyesen köteles ellátni. Megbízott akadályoztatása esetén köteles Megbízót haladéktalanul tájékoztatni. Megbízott Megbízó írásbeli hozzájárulása esetén jogosult almegbízottat igénybe venni.
   5. Megbízott feladatait a Megbízó által rendelkezésére bocsátott információknak megfelelő módon, határidőben, a tőle elvárható gondossággal köteles ellátni, a Megbízó esetleges utasításainak megfelelően. Megbízott kijelenti, hogy a tevékenysége ellátáshoz szükséges képesítéssel, engedélyekkel, szükséges mennyiségű gyakorlattal maradéktalanul rendelkezik. Megbízott az utasítás szakszerűtlenségéről vagy célszerűtlenségéről a Megbízót köteles felvilágosítani. A felvilágosítás elmaradásából eredő kárért a Megbízott felelős.
   6. A Megbízó köteles a Megbízott szerződésszerű teljesítését elősegíteni, és a szerződésszerű teljesítést elfogadni. Megbízó köteles díjfizetési kötelezettségének eleget tenni, és jogosult folyamatosan ellenőrizni Megbízott tevékenységének ellátást.
9. **A SZERZŐDÉS MEGSZŰNÉSE**
   1. Felek rögzítik, hogy jelen szerződést közös megegyezéssel szüntethetik meg, bonthatják fel.
   2. A megbízás bármely okból történő megszűnése esetén a Felek kötelesek egymással elszámolni.
   3. Határozatlan időre kötött szerződés esetén Felek a megbízást bármikor, indokolás nélkül, a másik félhez intézett írásbeli nyilatkozattal, 30 napos felmondási idővel felmondhatják.
   4. Megbízó felmondása esetén Megbízott köteles az általa már elvállalt kötelezettségekért helytállni. Ha a szerződést a Megbízott alkalmatlan időben mondta fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor.
   5. Megbízó jogosult jelen Szerződést azonnali hatállyal felmondani, amennyiben Megbízott feladatait nem szakszerűen, vagy nem megfelelő gondossággal látja el, jelen Szerződés valamely rendelkezését súlyosan megszegi, vagy jogszabályt sért.
   6. A Felek a Megbízott kárfelelősségét a megbízási díj mértékén felül kizárják.

**8. KÜLÖNÖS SZABÁLYOK OKTATÁS, SZAKMAI GYAKORLAT TARTÁSA ESETÉN**

Amennyiben jelen jogviszony tárgya oktatási, vagy szakmai gyakorlat tartási tevékenység, Felek jogviszonyára az alábbi speciális szabályok is vonatkoznak:

1. Az oktatást a Megbízó által meghatározott időpontokban és helyszínen, a Megbízó által meghatározott képzési és kimeneti követelmények alapján kell megtartani.
2. A Megbízott az oktatást a Megbízó Hallgatói Követelményrendszere alapján köteles teljesíteni, amely elérhető a [www.univet.hu](http://www.univet.hu) weboldalon. Megbízott kijelenti, hogy a Hallgatói Követelményrendszer tartalmát jelen Szerződés aláírását megelőzően megismerte.
3. A Megbízott a jelen megbízási szerződésben meghatározott oktatási tevékenységhez kapcsolódó adminisztrációs feladatokat szükség esetén a Megbízó által használt Neptun rendszerben köteles elektronikusan is elvégezni. A Neptun rendszer használatához szükséges hozzáférést a Megbízó biztosítja a Megbízott számára.
4. A Megbízott köteles továbbá jelen szerződéssel érintett hallgatói kör részére hallgatói igény szerint konzultációs lehetőséget biztosítani.
5. Megbízott az ellátandó feladatot az általa biztosított szellemi előadás tematika felhasználásával végzi.
6. Akadályoztatása esetén a Megbízott köteles megfelelő végzettségű és színvonalú helyettesítésről gondoskodni, vagy az elmulasztott órát a hallgatókkal való egyeztetés után, két héten belül pótolni.
7. Felek megállapodnak, hogy a megbízási díj összege magában foglalja a Megbízottnak a jelen szerződés teljesítésével kapcsolatban felmerülő valamennyi költségét, valamint az adott tárgy(ak)hoz kapcsolódó (felkészülés, konzultáció, vizsgáztatás díját, utazás, adminisztráció ideje, egyéb) költségét is, erre tekintettel költségtérítés, illetve egyéb díj nem illeti meg, melyet tudomásul vesz.
8. A felsőoktatás, egyéb oktatás vagy képzés annak közérdekű jellege miatt az Áfa törvény 85. § j) pontja alapján Áfa mentes tevékenység**.**

**9. VEGYES RENDELKEZÉSEK**

* 1. A Megbízott tudomására jutott, Megbízóval kapcsolatba hozható valamennyi információt, adatot üzleti titoknak minősítik. E titoktartási kötelezettség megsértése miatt Megbízottat megbízási díján túl is kártérítési kötelezettség terheli.
  2. Megbízott kötelezi magát, hogy amennyiben e szerződésben, valamint a szerződés mellékletét képező nyilatkozatában, illetőleg személyi adataiban változás következik be, haladéktalanul új nyilatkozatot ad, illetve a változást haladéktalanul bejelenti. Megbízott a rá vonatkozó adatok helyességéért felelősséggel, az annak hibájából, hiányosságából eredő következményekért Megbízó felelősséggel nem tartozik.
  3. Amennyiben Megbízó számára Megbízott személyes adatai vagy egyéb adatai rendelkezésre állnak, úgy azok – amennyiben Felek mellékletként jelen Szerződéshez csatolják – jelen Szerződés részévé vállnak.
  4. Megbízott tudomásul veszi, hogy Megbízót jogszabályban – különösen, de nem kizárólagosan az Nftv.-ben foglaltak szerint - vagy kötelmi jogviszonyaiban támasztott rendelkezés alapján adatszolgáltatási kötelezettség terhelheti harmadik személlyel szemben. Megbízott hozzájárul, hogy Megbízó a Megbízottal összefüggésbe hozható, tudomására jutott valamennyi információt, adatot kezelje, feldolgozza, ahhoz harmadik személynek hozzájárulást adjon, azt harmadik személlyel közölje, tudomására hozza, használja, hasznosítsa.
  5. Megbízó hozzájárul, hogy Megbízott a Megbízó nevét referenciaként felhasználhassa, közzé tehesse.
  6. A jelen szerződés bármilyen módosítása kizárólag írásban érvényes. Felek megállapodnak, hogy amennyiben Megbízó a jelen szerződéshez megbízási díj számításának alapjául szolgáló okiratot is csatolt, úgy annak tartalmát a szerződés fennállása alatt egyoldalú, írásbeli jognyilatkozata útján is megváltoztathatja. A változás tényéről, tartalmáról Megbízottat tájékoztatni köteles.
  7. A Felek kijelentik, hogy a jelen szerződés megkötésére vonatkozó jogszabályokat betartották, a rájuk vonatkozó belső előírásoknak megfelelően jártak el, a szerződés érvényességéhez további hozzájárulásra vagy nyilatkozatra nincs szükség.
  8. Jelen szerződésben nem szabályozott kérdésekben, illetve jelen szerződés értelmezésére – jogszabály eltérő rendelkezése hiányában – a magyar jog szabályai, különösen, de nem kizárólagosan Polgári Törvénykönyvről szóló 2013. évi V. törvény rendelkezései az irányadók.
  9. Jelen Szerződés valamely rendelkezésének részbeni, vagy egészének érvénytelensége, hatálytalansága a kikötés fennmaradó részének, illetve a Szerződés egészének érvényességét, hatályosságát nem érinti.
  10. Jelen Szerződés hatálybalépésének napja annak keltezésének napja.

Jelen szerződést a Felek annak gondos áttanulmányozása és értelmezése után, mint akaratukkal mindenben egyezőt írták alá.

**Mellékletek:**

1. Adóelőleg-nyilatkozat az adóelőleg meghatározása során figyelembe vehető költségekről
2. Természetes személy esetén: Adatkérő lap és nyilatkozat
3. Végzettséget igazoló okirat(ok) másolata (Nftv. 24. § (5) bek./ Nftv. 25. § (3) bek.) *(ha szükséges)*

Budapest,2025. „…………………”

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Megbízó | Megbízott |
| Dr. Németh Tibor | …………………… |
| Rektorhelyettes |  |

Budapest, 2025. „…………………”

Pénzügyileg ellenjegyzem:

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Megrendelő |
| Bendik Bernadett |
| gazdasági főigazgató |
| Budapest, 2025. „…………………”  Előzetesen látta:   |  | | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | Szőcs Gábor | | Humánpolitikai osztályvezető | |  | |